परोपकार प्रसूति तथा स्त्रीरोग अस्पतालका निर्देशक डा. जागेश्वर गौतमले नियमित स्वास्थ्य परीक्षणका वेला बच्चा उल्टो, सुल्टो बसेको देखिए पनि बच्चाको सालनाल कसरी बसेको छ भन्नेबारे जानकारी नहुने बताए । आमाको पेटभित्र हुर्कंदै गरेको शिशुले नालबाट खानेकुरा खाने गर्छ । यदि नालभित्रै झरो भने त्यसको ३ मिनेटभित्र शिशुको मृत्यु हुन्छ । ‘यो समस्या भवितव्य हो,’ डा. गौतमले भने, ‘चिकित्सकलाई आरोप लगाउनेभन्दा प्रभावकारी रूपमा अनुगमन गरेको खण्डमा कसको गल्ती हो छुट्याउन सकिन्छ ।’ उनले पीडितलाई चित्त नबुझेको अवस्थामा पोस्टमार्टम गर्ने बाटो खुला भएको पनि स्पष्ट पारे ।
